Paemurru tänav (Rakvere)
‹ Kaart ajutiselt peidetud (?) › Paemurru tänav on tänav Rakvere linna kaguosas Paemurru linnaosas . Põhja-lõunasuunaline Paemurru tänav on 178 m pikkune. See saab alguse Kruusa tänava ristmikult, ristub Pae ja Kivimurru tänavaga ning lõpeb Kivi tänava ristmikul. Kaugus Rakvere keskväljakust – Turu platsist – on linnulennult mõõdetuna 1,6–1,8 km. Tänav on nime saanud ajaloolise paemurru koha järgi ja andnud nime ka linnaosale. Paemurru tänava aadressi omab viis pereelamut, mis on ehitatud 20. sajandi teises pooles.